Suzukake no Ki no Michi de "Kimi no Hohoemi wo Yume ni Miru" to Itte Shimattara Bokutachi no Kankei wa Dou Kawatte Shimau no ka, Bokunari ni Nannichi ka Kangaeta Ue de no Yaya Kihazukashii Ketsuron no You na Mono

Latar belakang

Nama tajuk single ini sebanyak 76 aksara dalam Bahasa Jepun.
Seramai 16 anggota yang layak menjadi anggota senbatsu single melalui "Pertandingan Batu-Gunting-Kertas ke-4" di Nippon Bodukan pada 18 September 2013. Matsui Jurina yang memenangi pertandingan ini, menjadi penyanyi posisi tengah (Center) secara buat kali pertama dalam lagu AKB48. Buat pertama kalinya, tiga pelajar kenkyuusei mengambil bahagian dalam single dan anggota senbatsu AKB48 iaitu Tsuchiyasu Mizuki (AKB48), Yumoto Ami (AKB48) dan Uno Mizuki (NMB48).
Single ini dipasarkan dalam 5 jenis: Type-A, Type-S, Type-N, Type-H dan Edisi Teater. Pada tahun 2012 dalam single ke-29 "Eien Pressure", dalam lagu Sebelah B mempunyai lagu dari SKE48, NMB48 dan HKT48 yang direkodkan, tetapi untuk nama asal jenis CD setiap lagu direkodkan, Type-B, Type-C, Type-D ditukarkan dengan nama kumpulan tersebut (huruf hadapan nama kumpulan), Type-S, Type-N, dan Type-H. Sebagai tambahan kepada tiga jenis yang dinyatakan di atas, Single ini juga keluarkan 2 jenis lagi iaitu Type-A dan Edisi Teater.
Gambar sampul memaparkan enam belas ahli Senbatsu memakai seragam pelaut. Foto gambar sampul adalah karya jurugambar Shintsubo Kenshu. Ilustrasi pada permukaan CD/DVD oleh ilustrator Kyo Machiko.
Pengambilan gambar video muzik lagu utama single ini sebahagian besar dilakukan di Ashikaga, Wilayah Tochigi. Panjang video muzik lagu ini 22 minit, dibuat seperti drama yang menceritakan gadis-gadis remaja pernah satu sekolah yang bertemu kembali di acara perjumpaan setelah 10 tahun setelah mereka berpisah. Matsui Jurina menjadi wanita kerjaya di agensi iklan , sementara Kitahara Rie telah menjadi pelakon terkenal. Koreografer video muzik ini adalah Makino Anna . Lagu single utama ini diarahkan oleh Kitamura Ryuhei yang pernah mengarahkan filem Versus dan Azumi . Video muzik lagu Sebelah B " Mosh & Dive " juga diarahkan oleh Ryuhei Kitamura.
Lagu " Suzukake ... " pertama kali dibawakan kepada orang ramai pada acara tahunan Best Hit Kayousai yang disaksikan oleh 10,500 penonton . Acara ini disiarkan oleh Yomiuri TV, dan ditayangkan secara langsung dari dari Osaka - jou Hall , Osaka oleh rangkaian televisyen Nippon TV pada 11 Disember 2013.
Lagu utama single ini digunakan sebagai lagu iklan minuman kopi dalam tin Wonda dari Asahi Soft Drinks, iklan rancangan komedi AKB48 Conte "Nanimo Soko Made" di Hikari TV, dan iklan peringatan 30 tahun berdirinya Tsutaya dari Culture Convenience Club .

Pretasi jualan

Sehari sebelum dipasarkan, single ini dianggarkan sudah menjual sebanyak 917,000 salinan, sehingga menduduki tangga #1 dalam Carta Harian Single Oricon edisi 10 Disember 2013. Berbanding tiga single AKB48 sebelumnya: ("Heart Electric", "Koi Suru Fortune Cookie", dan "Sayonara Crawl") berturut-turut meraih status million seller (terjual lebih dari satu juta salinan) hanya pada jualan hari pertama , jualan single ini tidak mencapai status million seller kerana tidak terjual lebih dari satu juta salinan pada jualan hari pertamanya.
Single ini baru mencapai status million seller (terjual lebih dari 1 juta salinan) berdasarkan jumlah jualan minggu pertama sebanyak 1.033.000 salinan. Dalam Carta Mingguan Single Oricon edisi 23 Disember 2013, single ini menduduki tangga #1 sekaligus dijadikan sebagai single ke-21 AKB48 yang berjaya menduduki tangga #1 dalam Carta Mingguan Single Oricon. Single ini juga mengemaskini rekod AKB48 yang berjaya meletakkan 21 buah singlenya secara berturut-turut dalam Carta Mingguan Single, bermula dari single ke-14 AKB48 , "RIVER" yang dipasarkan pada 21 Oktober 2009. Walaupun baru terjual lebih dari satu juta salinan pada minggu pertama yang ditetapkan baginya , single ini berjaya memperbaharui rekod AKB48 yang berjaya meletakkan 15 singlenya secara berturut-turut di dalam Carta Mingguan Single Oricon, bermula dari single "Sakura no Ki ni Narou" , atau secara jumlahnya berjaya meletakkan 16 single nombor satu di dalam Carta Mingguan Single Oricon. Dengan kejayaan single ini mencapai status million seller, AKB48 tercatat sebagai artis terlaris dengan single million seller terbanyak di Jepun (16 single) , sekaligus memecahkan rekod B'z yang telah dipegang selama 13 tahun 9 bulan dengan jumlah 15 single berstatus million seller. AKB48 juga memecahkan rekod single million seller dengan judul terpanjang yang sebelumnya dipegang oleh B'z dengan single bertajuk "Ai no mama ni Wagamama ni Boku wa Kimi dake wo Kizutsukenai". Ditambah jualan single ini dan sebelumnya, jumlah penjualan single AKB48 sepanjang kariernya telah mencapai melebihi 25,835,000 jualan, melebihi jumlah jualan single dari "Southern All Stars" yang telah menjual 25,179,000 salinan, dan meletakkan AKB48 sebagai artis ke-3 terlaris berdasarkan jumlah jualan single .